Olaszország az Öt Nagy ország tagjaként automatikusan döntős, így nem kellett részt vennie az elődöntőkben. A május 14-i döntőben a fellépési sorrendben tizenkettedikként adták elő, a francia Amaury Vassili "Sognu" című dala után és a svájci Anna Rossinelli "In Love for a While" című dala előtt. A szavazás során 189 pontot szerzett, négy országtól (Albánia, Lettország, San Marino, Spanyolország) begyűjtve a maximális 12 pontot. Ez a második helyet jelentette a huszonöt fős mezőnyben, harminckettő ponttal lemaradva a győztes Azerbajdzsán mögött. Így Olaszország sikeresen tért vissza, 1974 után másodszor végzett a második helyen.